РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

ГРАДСКА УПРАВА ЗА СПОРТ И ОМЛАДИНУ

КАНЦЕЛАРИЈА ЗА МЛАДЕ

НОВИ САД

 На основу члана 9. став 1. Одлуке о остваривању потреба и интереса младих у областима омладинског сектора на територији Града Новог Сада ("Службени лист Града Новог Сада", бр. 9/13, 11/15 и 44/16) и Закључка Градоначелника Града Новог Сада, број 66-1/2016-582-II од 28. новембра 2016. године, Градска управа за спорт и омладину - Канцеларија за младе, расписује

**ЈАВНИ КОНКУРС**

за финансирање програма и пројеката којима се обезбеђује подизање капацитета удружења младих и удружења за младе, ради активнијег учествовања младих у спровођењу омладинске политике на територији Града Новог Сада у 2016. години, а у складу са Локалним акционим планом политике за младе Града Новог Сада

за период 2015 - 2018. године

**I.** Учесници Јавног конкурса за финансирање програма и пројеката којима се обезбеђује подизање капацитета кроз набавку опреме за обављање делатности, ради активнијег учествовања младих у спровођењу омладинске политике на територији Града Новог Сада у 2016. години, а у складу са Локалним акционим планом политике за младе Града Новог Сада за период 2015 - 2018. године (у даљем тексту: Јавни конкурс) могу бити: удружења младих и удружења за младе којe своју активност реализују на територији Града Новог Сада и уписана су у регистар код надлежног органа.

Удружења младих и удружења за младе могу да конкуришу са једним предлогом пројекта.

 **II.** Пријаве на Јавни конкурс подносe се Градској управи за спорт и омладину - Канцеларији за младе, Жарка Зрењанина 2, други спрат, канцеларија број 37, на посебном обрасцу, или се шаљу поштом (обичном поштом, пост експрес, курирском службом, пошиљком са потврђеним уручењем, доставном службом и сл.), с тим да је неопходно да конкурсна документација послата поштом стигне у управу у року за конкурисање, односно до 6. децембра 2016. године до 15:30 часова. Благовремена је и пријава послата препорученом пошиљком (са ознаком „Р” и бројем пошиљке) која је предата пошти у року за конкурисање.

Уз пријаву је потребно доставити следећу конкурсну документацију:

1. Копију обавештења Министарства омладине и спорта о упису удружења у јединствену евиденцију удружења младих, удружења за младе и њихових савеза;
2. Копију депо картона подрачуна отвореног у Управи за трезор;
3. Образац пријаве пројекта на јавни конкурс;
4. Образац предлога пројекта;
5. Предрачун за набавку опреме за обављање делатности;
6. Биографије лица у пројектном тиму;
7. Копију уговора о сарадњи у реализацији пројекта (ако је пројектом предвиђено партнерство); и
8. Целокупну пројектну документацију у електронској форми на CD-у (ставке од 1 до 7).

 **III.** Образац пријаве пројекта на јавни конкурс, Образац предлога пројекта са буџетом, Oбрaзaц биoгрaфиje лица у пројектном тиму, Смернице за подносиоце предлога пројеката могу се преузети на званичној интернет презентацији Градске управе за спорт и омладину Града Новог Сада (www.sio.novisad.rs).

 Сви документи и обрасци који се подносе на Јавни конкурс морају бити попуњени на рачунару, одштампани, оверени и потписани од стране лица које је овлашћено за заступање удружења.

Неблаговремене и непотпуне пријаве на Јавни конкурс, као и пријаве поднете у рукопису, неће бити разматране.

Рок за достављање пријаве на Јавни конкурс је 8 дана од дана објављивања Јавног конкурса на сајту Градске управе за спорт и омладину, а најкасније до 6. децембра 2016. године.

 **IV.** Поступак Јавног конкурса спровешће Комисијa за стручни преглед поднетих предлога пројеката од значаја за младе у области омладинског сектора која је образована Решењем о образовању и именовању Комисије за стручни преглед поднетих предлога пројеката од значаја за младе у области омладинског сектора („Службени лист Града Новог Сада“, бр. 23/16 и 73/16)

 **V.** Оцену предлога програма и пројеката пристиглих на Јавни конкурс извршиће Комисијa за стручни преглед поднетих предлога пројеката од значаја за младе у области омладинског сектора у складу са Смерницама за подносиоце предлога пројеката и одредбама Пословника о раду Комисије за стручни преглед поднетих предлога пројеката од значаја за младе у области омладинског сектора**.**

 **VI.** За финансирање програма и пројеката којима се обезбеђује подизање капацитета удружења младих и удружења за младе кроз набавку опреме за обављање делатности у буџету Града Новог Сада за 2016. годину опредељен је ознос од 4.000.000,00 динара

У Новом Саду

28. новембар 2016. године